**OBRAZLOŽENJE UZ IZMJENE I DOPUNE PRORAČUNA**

**ISTARSKE ŽUPANIJE ZA 2023. GODINU**

Prijedlog Izmjena i dopuna proračuna Istarske županije za 2023. godinu iznosi 267.860.000,00 eura odnosno za 23.860.000,00 eura više u odnosu na Proračun.

**Tablica 1- Rekapitulacija Izmjena i dopuna proračuna Istarske županije 2023.g.**

|  |  |  |  |
| --- | --- | --- | --- |
| OPIS | PRORAČUN 2023 | RAZLIKA | NOVI PLAN 2023 |
| UKUPNI PRIHODI | 227.011.137,85 | 15.046.580,78 | 242.057.718,63 |
| VIŠAK PRETHODNIH GODINA | 9.997.298,96 | 7.319.682,41 | 17.316.981,37 |
| PRIMICI OD FINANCIJSKE IMOVINE I ZADUŽIVANJA | 6.991.563,19 | 1.493.736,81 | 8.485.300,00 |
| **UKUPNO RASPOLOŽIVA SREDSTVA** | **244.000.000,00** | **23.860.000,00** | **267.860.000,00** |
| UKUPNI RASHODI | 233.334.680,24 | 23.806.944,02 | 257.141.624,26 |
| IZDACI ZA FINANCIJSKU IMOVINU I OTPLATU ZAJMOVA | 10.665.319,76 | 53.055,98 | 10.718.375,74 |
| **UKUPNO RASPOREĐENA SREDSTVA** | **244.000.000,00** | **23.860.000,00** | **267.860.000,00** |

Osnovne značajke Izmjena i dopuna proračuna Istarske županije za 2023. godinu jesu uvrštavanje viškova i manjkova ostvarenih 2022. godine u proračun, te usklađenja programa, aktivnosti i projekata sa procjenom ostvarenja prihoda kako kod proračunskih korisnika tako i kod Istarske županije. Povećanje troškova je posljedica trenutne gospodarske situacije, koju obilježavaju povećanje cijena uslijed inflacije, nedostatkom radne snage koji utiče na povećanje plaća. U izmjenama i dopunama proračuna osiguravaju se dodatna sredstva za povećanje plaće radi usklađenja sa kolektivnim ugovorima, povećanja cijena prehrambenih proizvoda kod ustanova koje imaju organizirano pružanje prehrane u sklopu redovne djelatnosti (škole, domovi za starije osobe i bolnice), povećanje raznih režijskih troškova (komunalne usluge), te povećanja cijena u građevinskom sektoru koji utiče na povećanja vrijednosti investicija.

Kolektivnim ugovorom utvrđeno je osnovica za obračun plaće službenika i namještenika ne može iznositi manje od 40% prosječne mjesečne bruto plaće po zaposlenom u pravnim osobama u Republici Hrvatskoj. Zadnji objavljeni podatak Državnog zavoda za statistiku bruto plaće zaposlenih u travnju 2023. godine iznosi 1.547,00 eura. Stoga se osiguravaju sredstva da se uskladi osnovica.

U prihodima se kod županije usklađuju porez na dohodak do visine ostvarene prethodne godine. Zatim se usklađuje naplata prihoda od europskih projekata (SmArtFish, +Resilient, Dobra energija, KLIK), prihodi od pomoći za namjenske projekte, prihodi od kamata na oročene depozite, koncesije na pomorskom dobru. Primici za kredit za izgradnju doma Štiglić se usklađuju sa predviđenom dinamikom korištenja kredita, odnosno provođenja radova.

Kod proračunskih korisnika se usklađuju sve vrste prihoda. U najvećem opsegu se usklađuju prihodi od HZZO za redovno financiranje djelatnosti zdravstvenih ustanova, vlastiti prihodi, odnosno prihodi od pružanja usluga. U manjoj mjeri se usklađuju prihodi iz drugih proračuna. Usklađuju se i prihodi od europskih projekata.

Planira se povećanje zaduživanja kod Specijalne bolnice za ortopediju i rehabilitaciju Martin Horvat Rovinj iz razloga što se dijelom povećava već planiran kredit za renoviranje zgrade u kojoj će se urediti Dječji odjel, a povećava se korištenje kredita za dodatnih milion eura zbog povećanih troškova na projektu Projekt Sea for Heritage Energy Transition.

U ovim izmjenama i dopunama se uvrštavaju manjkovi i viškovi prema Odluci o raspodjeli rezultata. U proračunu je već bilo planirano 8.311.989,99 eura, te se uvrštava dodatnih 4.492.135,44 eura. Istarska županija je sa 31.12.2022. ostvarila 12.804.125,43 eura ukupnog viška, od čega je utvrđeno 3.052.790,55 eura manjkova i 15.856.915,98 eura viškova po pojedinim programima i aktivnostima. Sveukupno je utvrđeno 13.590.177,88 eura nenamjenskih viškova, koji su dijelom već uvršteni u Proračun 2023. u iznosu od 8.693.343,95 eura, i ostaje 4.896.833,93 eura za rasporediti ovim izmjenama i dopunama Proračuna.

Proračunski korisnici su rasporedili sveukupno 4.512.855,94 eura viška, od čega je u Proračunu već bilo planirano 1.685.308,97 eura, te se dodaje 2.827.546,97 eura viška.

Izmjenom Odluke o ustrojstvu i djelokrugu upravnih tijela Istarske županije mijenja se naziv „Kabinet župana“ i glasi: „Upravni odjel župana“ (Službene novine 12/23) od 26.05.2023., pa se usklađuju i nazivi razdjela i glave u organizacijskoj klasifikaciji proračuna.

U tablici u nastavku daje se pregled plana po glavnim skupinama. Od ukupnog novog plana od 267.860.000,00 eura, na Istarsku županiju otpada 29,9% prihoda ili 80 mil.eura, a rashoda 22,4% ili 60 mil.eura. Financijski planovi proračunskih korisnika u proračunu iskazuju 70,1% prihoda i 77,6% rashoda. Iz prihoda Istarske županije financiraju se korisnici u ukupnom iznosu od 19,9 mil.eura, iz izvora financiranja decentralizirana sredstva, nenamjenska sredstva Istarske županije, namjenska sredstva i prihodi od eu fondova.

**Tablica 2 - Novi plan iskazan za Istarsku županiju i za proračunske korisnike**

|  |  |  |  |
| --- | --- | --- | --- |
| OPIS | NOVI PLAN 2023 | ISTARSKA ŽUPANIJA | PRORAČUNSKI KORISNICI |
| UKUPNI PRIHODI | 242.057.718,63 | 63.096.107,42 | 178.961.611,21 |
| VIŠAK PRETHODNIH GODINA | 17.316.981,37 | 12.804.125,43 | 4.512.855,94 |
| PRIMICI OD FINANCIJSKE IMOVINE I ZADUŽIVANJA | 8.485.300,00 | 4.185.300,00 | 4.300.000,00 |
| **UKUPNO RASPOLOŽIVA SREDSTVA** | **267.860.000,00** | **80.085.532,85** | **187.774.467,15** |
| UKUPNI RASHODI | 257.141.624,26 | 55.968.841,33 | 201.172.782,93 |
| IZDACI ZA FINANCIJSKU IMOVINU I OTPLATU ZAJMOVA | 10.718.375,74 | 4.149.639,27 | 6.568.736,47 |
| **UKUPNO RASPOREĐENA SREDSTVA** | **267.860.000,00** | **60.118.480,60** | **207.741.519,40** |
| **RAZLIKA** | **0,00** | **19.967.052,25** | **-19.967.052,25** |
| decentralizirana sredstva |  |  | *10.106.625,53* |
| nenamjenska sredstva |  |  | *8.996.295,92* |
| eu fondovi za projekte |  |  | *186.687,65* |
| namjenska sredstva |  |  | *677.443,15* |

U slijedećim tablicama prikazani su prihodi, primici, prenesena neutrošena sredstva, pa rashodi i izdaci. Iskazane su vrijednosti proračuna, vrijednosti po Izmjenama i dopunama proračuna, te razlika. Razlika je dodatno raspoređena za Istarsku županiju i za proračunske korisnike, kako bi se prikazalo gdje su nastale razlike.

**Tablica 3 - Prihodi, primici, prenesena sredstva - razlika po korisniku**

|  |  |  |  |  |  |  |
| --- | --- | --- | --- | --- | --- | --- |
| RAČUN | OPIS | PRORAČUN | IZMJENE I DOPUNE | RAZLIKA | *OD TOGA ŽUPANIJA* | *OD TOGA PRORAČUNSKI KORISNICI* |
| **6** | **PRIHODI POSLOVANJA** | **226.926.844,69** | **241.974.123,19** | **15.047.278,50** | ***3.450.535,16*** | ***11.596.743,34*** |
| 61 | PRIHODI OD POREZA | 24.684.687,00 | 25.796.687,00 | 1.112.000,00 | *1.112.000,00* | *0,00* |
| 63 | POMOĆI IZ INOZEM. I OD SUBJEKATA UNUTAR OPĆEG PRORAČUNA | 96.448.198,29 | 109.615.038,54 | 13.166.840,25 | *2.041.785,89* | *11.125.054,36* |
| 64 | PRIHODI OD IMOVINE | 2.381.351,48 | 2.691.332,07 | 309.980,59 | *297.680,59* | *12.300,00* |
| 65 | PRIH.OD UPRAVN.I ADMIN.PRISTOJBI I PR.PO POSEB.PROPIS.I NAKN | 13.888.984,06 | 14.027.570,14 | 138.586,08 | *5.224,46* | *133.361,62* |
| 66 | PRIHODI OD PRODAJE PROIZV.I ROBE TE PRUŽ.USL.I PRIH.OD DONAC | 17.634.058,23 | 16.809.623,83 | - 824.434,40 | *- 7.784,25* | *- 816.650,15* |
| 67 | PRIHODI IZ NADLEŽ.PRORAČUNA I OD HZZO-a TEMELJ.UGOVOR.OBVEZA | 70.952.750,32 | 72.000.427,82 | 1.047.677,50 | *0,00* | *1.047.677,50* |
| 68 | KAZNE, UPRAVNE MJERE I OSTALI PRIHODI | 936.815,31 | 1.033.443,79 | 96.628,48 | *1.628,47* | *95.000,01* |
| **7** | **PRIHODI OD PRODAJE NEFINANCIJSKE IMOVINE** | **84.293,16** | **83.595,44** | **- 697,72** | ***0,00*** | ***- 697,72*** |
| 71 | PRIHODI OD PRODAJE NEPROIZVEDENE DUGOTRAJNE IMOVINE | 61.100,00 | 61.100,00 | 0,00 | *0,00* | *0,00* |
| 72 | PRIHODI OD PRODAJE PROIZVEDENE DUGOTRAJNE IMOVINE | 23.193,16 | 22.495,44 | - 697,72 | *0,00* | *- 697,72* |
| **8** | **PRIMICI OD FINANCIJSKE IMOVINE I ZADUŽIVANJA** | **6.991.563,19** | **8.485.300,00** | **1.493.736,81** | ***- 483.614,04*** | ***1.977.350,85*** |
| 81 | PRIMLJENI POVRATI GLAVNICA DANIH ZAJMOVA I DEPOZITA | 1.988.100,00 | 1.988.100,00 | 0,00 | *0,00* | *0,00* |
| 83 | PRIMICI OD PRODAJE DIONICA I UDJELA U GLAVNICI | 17.200,00 | 17.200,00 | 0,00 | *0,00* | *0,00* |
| 84 | PRIMICI OD ZADUŽIVANJA | 4.986.263,19 | 6.480.000,00 | 1.493.736,81 | *- 483.614,04* | *1.977.350,85* |
|  | **VIŠAK / MANJAK PRETHODNE GODINE** | **9.997.298,96** | **17.316.981,37** | **7.319.682,41** | ***4.492.135,44*** | ***2.827.546,97*** |
|  | **SVEUKUPNO** | **244.000.000,00** | **267.860.000,00** | **23.860.000,00** | ***7.459.056,56*** | ***16.400.943,44*** |

**Tablica 4 - Rashodi i izdaci - razlika po korisniku**

|  |  |  |  |  |  |  |
| --- | --- | --- | --- | --- | --- | --- |
| RAČUN | OPIS | PRORAČUN | IZMJENE I DOPUNE | RAZLIKA | *OD TOGA ŽUPANIJA* | *OD TOGA PRORAČUNSKI KORISNICI* |
| **3** | **RASHODI POSLOVANJA** | **200.023.351,12** | **216.023.842,16** | **16.000.491,04** | **2.640.812,65** | **13.359.678,39** |
| 31 | RASHODI ZA ZAPOSLENE | 116.817.492,79 | 122.083.311,12 | 5.265.818,33 | 515.885,44 | 4.749.932,89 |
| 32 | MATERIJALNI RASHODI | 63.910.542,27 | 72.222.077,69 | 8.311.535,42 | 1.982.682,87 | 6.328.852,55 |
| 34 | FINANCIJSKI RASHODI | 1.572.589,90 | 3.097.337,21 | 1.524.747,31 | 1.185,06 | 1.523.562,25 |
| 35 | SUBVENCIJE | 1.934.753,17 | 2.365.123,35 | 430.370,18 | 396.654,91 | 33.715,27 |
| 36 | POMOĆI DANE U INOZEMSTVO I UNUTAR OPĆE DRŽAVE | 6.017.658,17 | 7.147.055,31 | 1.129.397,14 | 559.188,69 | 570.208,45 |
| 37 | NAKN.GRAĐ.,KUĆANSTVIMA NA TEMELJ.OSIGURANJA I DR.NAKNADE | 4.275.291,63 | 4.448.691,01 | 173.399,38 | 45.899,80 | 127.499,58 |
| 38 | OSTALI RASHODI | 5.495.023,19 | 4.660.246,47 | - 834.776,72 | - 860.684,12 | 25.907,40 |
| **4** | **RASHODI ZA NABAVU NEFINANCIJSKE IMOVINE** | **33.311.329,12** | **41.117.782,10** | **7.806.452,98** | **2.994.772,07** | **4.811.680,91** |
| 41 | RASHODI ZA NABAVU NEPROIZVED.DUGOTRAJNE IMOVINE | 1.050.145,79 | 1.324.029,25 | 273.883,46 | 156.707,09 | 117.176,37 |
| 42 | RASHODI ZA NABAVU PROIZVEDENE DUGOTRAJNE IMOVINE | 10.221.798,78 | 12.361.567,67 | 2.139.768,89 | - 673.743,95 | 2.813.512,84 |
| 45 | RASHODI ZA DODATNA ULAGANJA NA NEFINANC.IMOVINI | 22.039.384,55 | 27.432.185,18 | 5.392.800,63 | 3.511.808,93 | 1.880.991,70 |
| **5** | **IZDACI ZA FINANCIJSKU IMOVINU I OTPLATE ZAJMOVA** | **10.665.319,76** | **10.718.375,74** | **53.055,98** | **72.037,52** | **- 18.981,54** |
| 51 | IZDACI ZA DANE ZAJMOVE I DEPOZITE | 2.527.841,03 | 2.782.096,87 | 254.255,84 | 254.255,84 | 0,00 |
| 53 | IZDACI ZA DIONICE I UDJELE U GLAVNICI | 0,00 | 135,68 | 135,68 | 135,68 | 0,00 |
| 54 | IZDACI ZA OTPLATE GLAVNICA PRIMLJENIH KREDITA I ZAJMOVA | 8.137.478,73 | 7.936.143,19 | - 201.335,54 | - 182.354,00 | - 18.981,54 |
|  | **SVEUKUPNO** | **244.000.000,00** | **267.860.000,00** | **23.860.000,00** | **5.707.622,24** | **18.152.377,76** |

Nadalje se daju detaljnija objašnjenja povećanja i smanjenja programa, aktivnosti po razdjelima.

**Razdjel 001 – Stručna služba Skupštine**

**Obilježavanje obljetnica**

Obilježavanje 80. obljetnice obilježavanja povijesnih Odluka o sjedinjenju Istre, Rijeke, Zadra i otoka matici zemlji Hrvatskoj

Povećana su sredstva za obilježavanje 80. obljetnice obilježavanja povijesnih Odluka o sjedinjenju Istre, Rijeke, Zadra i otoka matici zemlji Hrvatskoj i za obilježavanje 30 godina djelovanja Istarske županije u iznosu od 20.000,00 eura u razdjelu 001- Stručna služba za poslove Skupštine, te za 30.000 eura u razdjelu 004 – Upravni odjel za kulturu.

Sredstva će se koristiti za obilježavanje događanja na području čitave Istarske županije kulturnim i sportskim manifestacijama.

Istarska županija ove godine obilježava 80. godina od povijesnih Odluka o sjedinjenju Istre, Rijeke, Zadra i otoka matici zemlji Hrvatskoj i Dan Istarske županije. Treba podsjetiti i da je dana 23. rujna 2005. godine Hrvatski sabor donio dopunama Zakona o blagdanima, spomendanima i neradnim danima u RH te je proglasio 25. rujna kao dan spomena značajan za očuvanje jedinstvenosti hrvatskog teritorija. Naime, 25. i 26. rujna 1943. u Pazinu je zasjedao Pokrajinski narodnooslobodilački pokret za Istru, a tom je prigodom donesena i potvrđena *Odluka o pripajanju Istre, Rijeke, Zadra i otoka matici zemlji Hrvatskoj*. Okružni NOO za Istru kao nositelj nove vlasti objavio je politički manifest s odlukom o *priključenju matici zemlji i proglašenju ujedinjenja s ostalom našom hrvatskom braćom*. U proglasu pod nazivom *Istarski narode* stoji da je Istra oslobođena snagom vlastita oružja i masovnog dragovoljnog pristupanja partizanskim postrojbama te voljom naroda. Proglas poručuje da je *Istra hrvatska zemlja i da će hrvatska ostati* te označava kraj fašističke vlasti na prostoru Istre, smjenu sustava i početak legalnog djelovanja nove izvršne narodne vlasti. Odluka od 26. rujna bila je na tragu Odluke od 13. rujna 1943.  koja je bila logičan slijed u općem ustanku naroda Istre od 9. rujna 1943. godine, podignutom dan nakon predaje talijanskih fašističkih snaga u Drugom svjetskom ratu 8. rujna 1943. godine. Zaključci su priznali nacionalna prava Hrvata u Istri jamčeći istodobno talijanskoj nacionalnoj manjini slobodu jezika i škole, kulturnog razvitka što je temelj i platforma i današnjeg razvoja i zajedničkog življenja u Istri.

Obilježavanje 30 godina djelovanja Istarske županije

Povratak županijskoga ustroja je propisao "božićni" Ustav Republike Hrvatske iz 1990. Sabor je 1992. donio Zakon o područjima županija, gradova i općina kojim je uspostavljen ustroj od 20 županija i gradom Zagrebom s položajem županije.

Ustav propisuje županiju kao tijelo područne (regionalne) samouprave koja obavlja poslove od područnoga značaja, a osobito poslove koji se odnose na školstvo, zdravstvo, prostorno i urbanističko planiranje, gospodarski razvoj, promet i prometnu infrastrukturu te planiranje i razvoj mreže obrazovnih, zdravstvenih, socijalnih i kulturnih ustanova.

Nakon provedenih demokratskih izbora 16. travnja 1993. godine održana je konstituirajuća sjednica prvog saziva Skupštine istarske županije.

**Razdjel 002 – Upravni odjel za prostorno uređenje i gradnju**

Istarska županija je u obvezi pristupiti izradi nove strategije upravljanja imovinom, s obzirom da je važeća Strategija donesena za razdoblje 2018.-2023.g. Prema dobivenoj informativnoj ponudi osiguravaju se sredstva u visini od 25.000,00 eura.

**Razdjel 003 – Upravni odjel za proračun i financije**

U Proračunu je planiran povrat duga Državnom proračunu s osnove povrata poreza na dohodak građanima koje Porezna uprava uplaćuje građanima na teret Državnog proračuna, te sukcesivno vrši povrate sa žiroračuna JLPRS do 25% ostvarenih prometa. Većina gradova i općina se opredijelilo da se povrati vrše do visine od 100% ostvarenih prometa, kako bi se dug ostvario unutar 2022. godine. Kako u trenutku planiranja nije bilo poznato da li će se dug vratiti unutar 2022.g. prema Uputama Ministarstva financija bilo je potrebno vraćanje duga planirati u 2023.g., što smo i učinili. S obzirom da nema obveze povrata u 2023.g. rezervirana sredstva u visini od 182.354,00 eura.

Sredstva se prenamjenjuju u bankarske naknade, naknade za naplatu poreza na dohodak (porezna uprava naplaćuje 1% po ostvarenom prometu) i poreza na cestovna motorna vozila stanicama za tehničke preglede i Hrvatskom centru za vozila za uslugu naplate po poreznim rješenjima.

**Razdjel 004 – Upravni odjel za održivi razvoj**

Vrijednosti pojedinih projekata i aktivnosti se smanjuju i povećavaju u odnosu na provedene i ugovorene vrijednosti. Sredstva s viškom sredstava se preusmjeravaju a sredstva s manjkom sredstava.

Prevencija u zaštiti okoliša

Povećanje od 10.000,00 eura će se koristiti za Program zaštite okoliša za područje Istarske županije. Europski projekt Prilagodba klimatskim promjenama neće će provoditi pa se miču planirana sredstva.

Vatrogasna zajednica Istarske županije

Povećavaju se sredstva za potrebe redovnog financiranja poslovanja Vatrogasne zajednice za 36.746,00 eura, radi usklađenja plaća sa odredbama iz Kolektivnog ugovora i radi povećanja troškova uslijed inflacije.

Sredstva pomorskog dobra

Radi saniranja onečišćenja obale u Ližnjanu sredstva pomorskog dobra se preusmjeruju sa aktivnosti iz programa pomorskog dobara u troškove čišćenje obale. Postupak utvrđivanja počinitelja je još u tijeku, te se očekuje da će po okončanju postupka utvrđeni počinitelj refundirati troškove Istarskoj županiji.

FIRESPIL

Planirana sredstva po rashodima u europskom projektu FIRESPIL se usklađuju sukladno stvarnim troškovima.

JU Natura Histrica

Plaće se usklađuju sa odredbama kolektivnog ugovora. Ostali rashodi se usklađuju sukladno troškovima i izvorima financiranja.

**Razdjel 005 – Upravni odjel za turizam**

Većina promjena unutar razdjela 005 izvršena je nastavno na provedene javne pozive za dodjelu potpora za Top manifestacije i za turistički manje razvijena područja Istre, kako bi se uskladili iznosi i konta po pozicijama za isplatu potpora po vrsti korisnika (jedinice lokalne samouprave, turističke zajednice, trgovačka društva i drugo).

S obzirom na predviđenu manju realizaciju aktivnosti na turističkoj valorizaciji prirodne baštine, sredstva su prebačena na aktivnosti održavanja Parenzane, gdje se planira veća realizacija do kraja godine. U sklopu projekta Istra ecoxperience, sredstva s eko brošure (tiskana verzija) prebačena su na web stranice, jer se planira intenzivnije raditi na optimizaciji i unaprjeđenju digitalnih sadržaja.

**Razdjel 006 – Upravni odjel za kulturu i zavičajnost**

Troškovi sudjelovanja u međunarodnim projektima

Predloženim povećanjem sredstava u iznosu od 9.000,00 € financirati će se prijevodi slikovnice Čarobna Istra na talijanski i engleski jezik te izrada animiranog filma na temu Čarobna Istra nastale u okviru projekta Take it slow, a čime završavamo projekt. Film će kao multimedijalna podrška poslužiti za tri slijedeća događanja u okviru projekta: promocija knjige, Noć muzeja u MSUI - MACI te Intimistički ciklus u galeriji Makina. /

Troškovi obilježavanja 30. godina osnutka Istarske županije - Regione Istriana

Otvaranjem nove aktivnosti sa predloženim povećanjem u iznosu od 30.000,00 € financirati će se troškovi programa obilježavanje 30.godina osnutka Istarske županije – Regione Istriana i 80.godina priključenja Istre Republici Hrvatskoj. Program dvomjesečnog, tijekom rujna i listopada, obilježavanja sastoji se od izložbi i koncerata te edukativnih i sportskih sadržaja koji će se događati u svim gradovima na području Istarske županije – Regione Istriana.

Kulturni programi - javne potrebe

Predloženim povećanjem sredstava u iznosu od 1.300,00 € financirati će se projekt „Mreža motovunskih susreta“ Muzeja moderne i suvremene umjetnosti. Odlukom Župana Istarske županije- Regione Istriana od 22. ožujka 2023. godine kao osnovan prihvaćen je prigovor Muzeja moderne i suvremene umjetnosti na odluku kojom podnositelju prigovora nisu odobrena financijska sredstva za financiranje projekta „Mreža motovunskih susreta“ prijavljenog po Javnom pozivu za financiranje javnih potreba u kulturi Istarske županije-Regione Istriana u 2023. godini. Temeljem Odluke župana i osiguranih sredstava u Proračunu Istarske županije-Regione Istriana dopuniti će se Odluka o dodjeli financijskih sredstava za financiranje javnih potreba u kulturi Istarske županije - Regione Istriana u 2023. godini, KLASA:611-01/23-02/01, URBROJ:2163-01/11-23-02 od 06. veljače 2023. godine.

Ostali kulturni programi - javne potrebe

Predloženim povećanjem u iznosu od 13.000,00 € financirati će se televizijske emisije o freskama. Obzirom kako je serija emisija o istarskim kaštelima izazvala iznimnu pozornost i imala veliku praćenost snimati će se ciklus emisija o najvažnijim crkvicama i svjetovnim zgradama s freskama u Istri u suradnji s stručnjacima iz Kuće kaštela – Casa dei Affresci u Draguču tj. PPMI – MSUI te predstavnicima lokalne zajednice i turističkim djelatnicima. Emisije će biti prikazane tijekom jeseni za područje Istarske županije – Regione Istriana te će biti ponuđene u televizijsku razmjenu za područje Republike Hrvatske.

Ostali programi u kulturi

Zbog iznimno velikog broja zahtjeva prijavljenih na Javni poziv za dodjelu dodatnih financijskih potpora za projekte/programe iz područja kulture u 2023. godini / Festival Labina, Festival Sete Soas Sete Luas, tiskanje knjiga i hitne obnove spomeničke baštine.../ kao i nerealiziranih ugovornih obveza iz 2022. godine / tisak knjige “Dal Kaiser al Duce Lodovico Rizzi (1859 – 1945 ) - una carriera austro – italiana in Istria” ) planiraju se povećati sredstva temeljem objavljenog Javnog poziva iznosom od 46.547,33 €

Poticanje stvaralaštva mladih u području kulture i umjetnosti

Iznos od 39.816,84 € - prebacili smo sa Aktivnosti A270103 Ostali kulturni programi budući se radi o izdvojenom Javnom pozivu. Za navedenu aktivnost nisu tražena dodatna sredstva.

Popularizacija zavičajne materijalne i nematerijalne kulture Istre interaktivnim putem korištenjem digitalnih tehnologija

Predloženim povećanjem u iznosu od 26.000,00 € namjera je interaktivnim putem popularizirati zavičajnu materijalnu i nematerijalnu kulturu Istre tj. približavanje znanja o baštini mladim generacijama korištenjem digitalnih tehnologija, a kako bi iznimno bogata istarska baština bila predstavljena mladima putem komunikacijskih kanala koje oni koriste.

Izrada projektne dokumentacije za obnovu spomeničke baštine

Predloženim povećanjem u iznosu od 38.000,00 € planira se financirati projektna dokumentacija za obnovu spomeničke baštine.

Dijelom sredstava financirali bi izradu projektne dokumentacije Rekonstrukcije rodne kuće biskupa Jurja Dobrile u selu Veli Ježenj kraj Pazina. Centar će biti ishodišno mjesto suvremene interpretacije kulturnih, povijesnih, prirodnih i enogastronomskih posebnosti središnje Istre, te se namjerava pozicionirati kao središnje mjesto prezentacije cjelovite građe vezane uz život i djelo biskupa Dobrile, čime bi se postigla puna valorizacija kulturna - turističkog i duhovnog potencijala njegova života i djela.

Dijelom sredstava financirali bi izradu projektne dokumentacije Kuće orgulja u Sv. Lovreču Pazenatičkom – Casa dei organi. Temeljem prioritetnih ciljeva istaknutih u Istarskoj kulturnoj strategiji nakon fresaka i kaštela treći ciklus zaštite baštine su orgulje te bi Kuća orgulja bila mjesto suvremene interpretacije bogate glazbene orguljske glazbe i orguljarskog umijeća Istre te će u njoj biti predstavljeni primjeri dobre prakse obnove i korištenja orgulja.

Istarski filmski fond – potpore audiovizualnoj produkciji

Planiranjem proračuna za 2023. godinu sredstva za Istarski filmski fond bila su predviđena u Istarskoj kulturnoj agencija – proračunskom korisniku Upravnog odjela za kulturu i zavičajnost.

Budući da, temeljem Zakona o proračunu (NN 144/21), te Uputama za izradu Proračuna Istarske županije 2023.-2025. godine proračunski korisnici ne mogu davati donacije, subvencije i pomoći gradovima i općinama, planirana sredstva u visini od 19.900,00 € prebačena su u Odjel.

Upravni odjel za kulturu i zavičajnost planira objaviti Javni poziv za potpore audiovizualnoj produkciji. Za navedenu aktivnost nisu tražena dodatna sredstva.

**USTANOVE U KULTURI**

Povijesni i pomorski muzej Istre - Rashodi za zaposlene

Predloženim povećanjem sredstava podmiriti će se troškovi plaća (nove osnovice, novih iznosa neoporezivih naknada temeljem prava iz Kolektivnog ugovora - božićnica, regres, dar za djecu, dar u naravi, jubilarna nagrada, paušalni iznos za prehranu te novi iznos naknade za prijevoz na posao, budući je došlo do izmjene odredbi Kolektivnog ugovora, Aneks br. 5 kolektivnog ugovora.

Etnografski muzej Istre - Rashodi za zaposlene

Predloženim povećanjem sredstava podmiriti će se troškovi plaća (nove osnovice, nove osnovice, iznosa neoporezivih naknada, jubilarne nagrade, prehrana, naknade za prijevoz); troškovi vezani uz obavezne sistematske preglede, budući je došlo do izmjene odredbi Kolektivnog ugovora, Aneks br. 5 kolektivnog ugovora. Povećanjem od 6.625,00 € podmirio bi se novi trošak po ugovoru za usluge vanjskog računovodstva za 2023. godinu.

**Razdjel 007- Upravni odjel za poljoprivredu**

Viškovi i manjkovi ostvareni u 2022.g. usklađuju se u planovima aktivnosti Poticanje razvoja poljoprivrede za isplatu ugovora potpora za OPG-ove, Fond za razvoj poljoprivrede i agroturizma IŽ, Provedba zakona o lovstvu, Uređenje vodnog dobra, Projektna dokumentacija za navodnjavanje.

ARGOS dovršetak kuće

Zbog povećanja ukupnog budžeta osiguranog temeljem strateškog projekta ARGOS bilo je nužno osigurati dodatna sredstva kako bi se dovršila adaptacija zgrade Centra za razvoj ribarstva i marikulture Istarske županije koja predstavlja strateški cilj u razvoju

i zaštiti Jadrana.

Centar za razvoj ribarstva i marikulture

Sredstva se povećavaju za potrebe uspostave aktivnosti Ustanove Centra za razvoj ribarstva i akvakulture Istarske županije i to za:

* Razvijanje ribarstva i akvakulture u oblicima i tehnologijama koje imaju najmanje štetan utjecaj na morske i obalne ekosustave;
* Razvijanje djelatnosti kojima se ostvaruju alternativni prihodi lokalnih ribarskih zajednica;
* Poticanje inovativnih načina dodavanja vrijednosti ulovu, diversifikaciji ribolovnog gospodarstva;
* Suradnju znanstvenika, ribara i ribarske industrije;
* Međusektorsku koordinaciju (integralno prostorno planiranje i upravljanje morskim pojasom, pomorski nadzor, znanja o moru).

Strategija poljoprivrede

Istarska županija provodi sustavnu revitalizaciju poljoprivrede putem programa sufinanciranja, promocije i edukacije. Sredstva se planiraju za programe koji se provode i sufinanciraju u suradnji sa poljoprivrednim proizvođačima, Ministarstvom poljoprivrede, te nadležnim stručnim institucijama u RH. Osnovni cilj Programa je izrada Elaborata za zaštitu autohtonih proizvoda koji se na području Istarske županije proizvode na tradicionalan način uz naglasak da je cilj sačuvati i zaštiti tehnološki proces proizvodnje tih proizvoda i tržišno ih valorizirati. Povećavaju se osigurana sredstva za 41.000,00 eura.

Provedba zakona o Zaštiti životinja – sredstva za Azil Pula

Sredstva se povećavaju za sufinanciranja rada jedinog Regionalnog azila za napuštene i nezbrinute životinje u Istarskoj županiji sa sjedištem u Puli.

Vodifikacija i korištenje vodnog dobra

Osiguravaju se dodatna sredstva za provedbu projekata gradova i općina u funkciji vodifikacije i poboljšanja vodnog dobra.

Promocija autohtonih proizvoda

Sredstva se povećavaju s obzirom na veliki broj sudjelovanja Istarske županije na nacionalnim i međunarodnim događanjima kojima se promoviraju i valoriziraju autohtoni proizvodi.

Istraživačke aktivnosti i usluge Červar Porat Bašarinka

Ovaj se program odnosi na novi projekt uspostave pokusnih polja u obuhvatu SJN ČPB, koji ima za cilj kroz tri godine pratiti učinke navodnjavanja na određenim kulturama i proizvodima. Projekt financiraju Hrvatske vode, Grad Poreč, Općina Tar-Vabriga

Izgradnja SJN ČPB

Povećana sredstva služe za povrat sredstava u državnu riznicu, odnosno u Ministarstvo regionalnog razvoja i fondova EU, odnosno pokrivanje manjka. Ministarstvo je nakon potpisanog ugovora, i isplaćenog avansa raskinulo ugovor i tražen je povrat sredstava.

Obzirom da se SN ČPB u 2023. g. koristi prvi put, te radi u probnom radu, te nije moguće sa sigurnošću predvidjeti priliv od strane krajnjih korisnika, potrebno je osigurati dodatna sredstva za plaćanje električne energije prilikom rada sustava.

**Razdjel 008 – Upravni odjel za zdravstvo i socijalnu skrb**

Kapitalna ulaganja u DZSO Alfredo Štiglić Pula

Aktivnost provedbe investicije adaptacije Depandanse Doma za starije osobe A.Štiglić na lokaciji Mažuranićeva 10, Pula i rekonstrukcije/dogradnje Doma za starije osobe na lokaciji Krležina 33 prenosi se sa pozicija ustanove na pozicije Upravnog odjela, obzirom da je investitor Istarska županija. Visina sredstava planirana je sukladno planiranoj dinamici izvođenja radova i zaprimanja situacija/računa. Do kraja godine planiraju se u cijelosti završiti radovi na adaptaciji Depandanse doma te dijelom radovi na dogradnji nebodera.

Troškovi liječenje SB Izola

Obzirom da još uvijek međunarodnim aktima nije regulirano korištenje zdravstvene zaštite osiguranika HZZO u SB Izola, povećava se iznos za troškove liječenja životno ugroženih pacijenata s dijagnozama STEMI, CVI i politrauma u Specijalnoj bolnici Izola, a sukladno Protokolu prekograničnog prijevoza u partnerskoj mreži projekta EMERGENCY EuroRegion.

Skrb o beskućnicima

U veljači 2023. godine u gradu Puli, otvoreno je prenoćište za beskućnike kapaciteta 18 osoba. Prenoćište se financira sredstvima Grada Pule i ministarstva nadležnog za socijalnu skrb (natječaj). Obzirom da osigurana sredstva nisu dostatna za podmirenje nastalih troškova uslijed velikog broja korisnika i povećanja cijena, Udruga Institut obratila se zahtjevom za financiranjem. Temeljem članka 291. Zakona o socijalnoj skrbi sukladno kojem jedinice područne (regionalne) samouprave sudjeluju u osiguravanju sredstava za smještaj beskućnika u prihvatilište ili prenoćište, izravnim financiranjem osiguravaju se sredstva u visini od 15.000,00 EUR za sufinanciranje zahtjeva Udruge Institut, Pula.

DZSO Raša dogradnja i opremanje

Povećanje sredstava, uslijed povećanja cijena usluga za realizaciju investicije ugradnje vanjskog lifta u Domu za starije osobe Raša.

Domovi za starije osobe kojima je osnivač Istarska županija - Sufinanciranje redovne djelatnosti

Domovi za starije osobe kojima je osnivač IŽ (Novigrad, A.Štiglić Pula, Raša i „D. Peroglis“ Rovinj) obratili su se zahtjevom za sufinanciranjem povećanih rashoda za zaposlene zbog povećanja osnovice plaće 4% od 01.10.2022., 2% od 01.05.2023., uvećanje regresa, božićnice te dodatka na plaće.

Iako su povećane cijene odnosno participacije korisnika za usluge početkom ove godine, zbog povećanja potrošačkih cijena te povećanja osnovice plaće i drugih materijalnih prava, ustanove imaju velike poteškoće sa likvidnošću. Visina sredstava za decentralizirane funkcije, neovisno o uvećanim pravima odobrenim od Vlade RH, ostala su na razini 2022. godine, a na upućeni zahtjev za povećanjem sredstava za decentralizirane funkcije, dobiven je odgovor da su sredstva planirana sukladno uputi Ministarstva financija – na razni 2022. godini i da se ne može udovoljiti našem zahtjevu.

Dodatno, osiguravaju se sredstva za podmirenje rashoda poslovanja Doma za starije osobe A.Štiglić koji će zbog planiranih radova na dogradnji imati smanjene prihode.

**ZDRAVSTVENE USTANOVE**

Zdravstvena zaštita turista

Obzirom da sredstva koja osigurava Ministarstvo turizma (63.720,00 EUR) nisu dostatna za organizaciju dovoljnog broja timova zdravstvene zaštite za vrijeme turističke sezone, osiguravaju se dodatna sredstva za Istarske domove zdravlja, Opću bolnicu Pula i Nastavni Zavod za hitnu medicinu Istarske županije (59.000,00 EUR).

Opća bolnica Pula

Stambeno zbrinjavanje po beneficiranim uvjetima

Povećavaju se sredstava na ime sufinanciranja zakupnine deficitarnim kadrovima zbog većeg broja zahtjeva sa sredstvima (sa 36 osoba na 56 osoba) te zbog povećanja iznosa sufinanciranja obzirom na uvećane cijene najma stanova na području Istarske županije.

Bolnica za ortopediju i rehabilitaciju „Martin Horvat“ Rovinj

Povećava se iznos zaduživanja za investiciju uređenja Odjela za dječju rehabilitaciju uslijed povećanja cijena građevinskih radova.

Projekt Sea for Heritage Energy Transition - zaduživanje za realizaciju projekta za sustav grijanja pomoću toplinskih pumpi putem energije iz mora, uslijed povećanja građevinskih radova.

Nastavni zavod za hitnu medicinu IŽ

Kapitalna ulaganja u poslovne prostore

Zbog neadekvatnih uvjeta u pogledu infrastrukture potrebno je osigurati kvalitetne uvjete za rad zdravstvenog kadra i uvjete za pružanje kvalitetne zdravstvene zaštite pacijentima. Planira se izrada projektne dokumentacije energetske obnove zgrade u iznosu od 30.000,00 EUR-a za Ispostavu Pula te izrada projektne dokumentacije za izgradnju sedam identičnih objekata HMS i sanitetskog prijevoza kojim bi se započeo postupak izgradnje prepoznatljivih, energetski učinkovitih objekata HMS i sanitetskog prijevoza.

Nastavni zavod za javno zdravstvo IŽ

Stambeno zbrinjavanje po beneficiranim uvjetima – osigurava se sufinanciranje najamnine za 1 osobu – deficitarni kadar.

Osigurava se sredstava za kadrovsko osnaživanje Službe za mentalno zdravlje zapošljavanjem psihologa čime bi se prioritetno ugovorila psihološka podrška za zdravstvene radnike zaposlene u ustanovama kojima je osnivač Istarska županija.

IDZ

Stipendije za učenike – sredstva za ugovaranje stipendija za 5 učenika srednje medicinske škole s ciljem privlačenja potrebnih kadrova za rad u ustanovama kojima je osnivač IŽ.

Prevencija i rano otkrivanje KNB – korekcija cijene mamografija (usklađivanje sa cijenom HZZZO) i povećanje broja obavljenih mamografija.

**Razdjel 009 – Upravni odjel za obrazovanje, sport i tehničku kulturu**

OSNOVNE ŠKOLE: Materijalni i financijski rashodi

Sukladno Odluci o kriterijima i mjerilima za utvrđivanje bilančnih prava za financiranje minimalnog standarda javnih potreba osnovnih škola u 2023.g. ( NN. 8/2023.) ovaj Upravni odjel je donio prijedlog akta koji se temeljem suglasnosti Upravnog odjela za proračun upućuje na Skupštinu IŽ. Na sjednici Skupštine IŽ je dana 2. ožujka 2023.g. usvojena vlastita odluka o kriterijima, mjerilima i načinu financiranja decentraliziranih funkcija osnovnih škola.

Temeljem Odluke je izrađen plan za 1. Izmjenu i dopunu plana osnovnih škola. Zbog nedostatnih decentraliziranih sredstava planirani su materijalni troškovi iznad standarda za zakupninu, prijevoza učenika, energenti, premije osiguranja, tekuće održavanja kombi vozila i tekuće i investicijsko održavanje škola. Povećan je ukupan iznos za plaće učitelja za izvannastavnu aktivnost za Građanski odgoj jer se usklađuju sa stvarnim troškom ostvarenih školskih sati, a temeljem potpisanog Ugovora o financiranju programa Građanskog odgoja i obrazovanja između osnivača Istarske županije i osnovnih škola za školsku godinu 2022/2023.

Za redovna održavanja osnovnih škola radi niskih iznosa dotacija i nemogućnosti plaćanja računa zatražena je nova pozicija iznad standarda. Zahtjev je odobren te je po 25 osnovnih škola raspoređen sveukupni iznos od 84.618,83 €. Za investicijsko OŠ DEC je iskorišten višak od osnovnih škola DEC iz 2022. godine u iznosu od 9.473,10 € i višak od energenata od OŠ Višnjan u iznosu od 4.001,92 € tako da je iznos za investicijsko OŠ DEC sveukupno 222.452,66 €.

SREDNJE ŠKOLE : Materijalni i financijski rashodi

Sukladno Odluci o kriterijima i mjerilima za utvrđivanje bilančnih prava za financiranje minimalnog standarda javnih potreba srednjih škola i učeničkih domova u 2023.g. ( NN. 8/2023.) ovaj Upravni odjel je donio prijedlog akta koji se temeljem suglasnosti Upravnog odjela za proračun upućuje na Skupštinu IŽ. Na sjednici Skupštine IŽ je dana 2. ožujka 2023.g. usvojena vlastita odluka o kriterijima, mjerilima i načinu financiranja decentraliziranih funkcija srednjih škola i učeničkih domova.

Temeljem Odluke je izrađen plan za 1. Izmjenu i dopunu plana srednjih škola i Učeničkog doma Pula . Zbog nedostatnih decentraliziranih sredstava planirani su materijalni troškovi iznad standarda za energente i prijevoz zaposlenika srednjih škola.

SŠ investicijsko iznad standarda (poz.231973) je uvećan za 6.915,00 € od pozicije za eŠkole (poz. 231966) te za 140.000,00 € za zamjenu parketa u sportskoj dvorani Škole za turizam, ugostiteljstvo i trgovinu Pula. Sveukupno je na poziciji za SŠ investicijsko iznad standarda rebalansom osigurano 246.515,00. Također, predlaže se planiranje nove aktivnosti Centar izvrsnosti SŠ Mate Blažine Labin iz nenamjenskih sredstava, u okviru se planira rekonstrukcija, sanacija i adaptacija zgrade radionica SŠ Mate Blažine Labin za budući Centar izvrsnosti Labin koji će se financirati iz Fonda za pravednu tranziciju.

A230183 –Smotre, radionice , manifestacije

Planirana je aktivnost za plaćanje troškova organizacije prijevoza učenika Gospodarskoj komori IŽ Pula ,a vezano je za Festival strukovnih zanimanja održan u Pazinu.

A230209 Menstrualne higijenske potrepštine

Planirana je nova aktivnost za učenice OŠ i SŠ Istarske županije čiji je izvor financiranja Ministarstvo rada, mirovinskog sustava, obitelji i socijalne politike za proračunske korisnike. Temeljem doznačenih sredstva raspoređena su sredstva Gradovima i školama čiji je osnivač Istarska županija za ukupno 7.307 učenica OŠ i 3.253 učenica SŠ na području Istarske županije.

A 230208 Prehrana učenika OŠ

Planirana je nova aktivnost za prehranu učenika OŠ po školama čiji je izvor financiranja Ministarstvo znanosti i obrazovanja te se na temelju broja učenika po školama doznačuje svaki mjesec sredstva za plaćanje prehrane. Dnevna cijena marende učenika je 1,33 eur-a.

Školska shema – u ožujku 2023. izvršen je povrat neutrošenih sredstava APPRRR. Škole su uplatile sredstva u proračun, a ista su isplaćena APPRRR. U ovim izmjenama se usklađuju konta i pozicije.

Kapitalna ulaganja OŠ i SŠ

Iz decentraliziranih sredstava se usklađuju pozicije prema utvrđenim bilančnim pravima za 2023. godinu, uz preraspodjelu sredstava sukladno stvarnim potrebama. Višak decentraliziranih sredstava iz prethodnih godina prenose se u 2023. godinu i raspoređuju za dovršetak započetih aktivnosti.

Neutrošena sredstva nenamjene iz 2022. godine za fotonaponske elektrane OŠ „Vazmoslav Gržalja“ Buzet i SŠ Buzet prenose za provedbu projekta u 2023. godinu i usklađuju prema stvarnim troškovima. Sredstva nenamjene za dokumentaciju za energetsku obnovu iz Upravnog odjela za gospodarstvo u iznosu od 53.000,00 eura prenose se i raspoređuju u naš razdjel za istu namjenu. Predlaže se planiranje nove aktivnosti Ulaganja u OŠ Svetvinčenat, koju će sufinancirati Općina Svetvinčenat i Istarska županija. Također, predlaže se planiranje nove aktivnosti Centar izvrsnosti SŠ Mate Blažine Labin iz nenamjenskih sredstava, u okviru se planira rekonstrukcija, sanacija i adaptacija zgrade radionica SŠ Mate Blažine Labin za budući Centar izvrsnosti Labin koji će se financirati iz Fonda za pravednu tranziciju.

Sportska zajednica IŽ

Za Festival Dječjih vrtića povećavaju se sredstva za 1.500,00 eura jer dvije godine nije bilo festivala zbog COVID-19 vrijednosti organizacije festivala su se povećale i moramo zatvorit financijsku konstrukciju. Za stipendije perspektivnih sportaša povećana su sredstva za 14.000,00 eura. Od početka 2023. godine do sredine mjeseca lipnja broj perspektivnih sportaša s planiranih 40tak uvećalo se na njih 72 koje trenutno financijski pratimo. Za stipendije vrhunskih sportaša povećano je za 8.000,00 eura, od početka 2023. godine do sredine mjeseca lipnja broj perspektivnih sportaša s planiranih 30tak uvećalo se na njih 38 koje trenutno financijski pratimo. Za Dan Istarskog Sporta jesu povećana sredstva za 3.000,00 eura zbog organizacije manifestacije i povećanja cijena u 2023. godini te sirovine za izradu nagrada potreban je naveden iznos za održavanje svečanosti. Za Stručnu službu za naknade za rad povećan je iznos za 3.000,00 eura jer je od 01.01. 2023. i povećanjem osnovice plaća zaposlenika sukladno KU u Istarskoj Županiji potrebna su sredstva da osiguramo plaću zaposlenika za svih 12 mjeseci 2023. godine. Materijalni troškovi saveza je povećanje pozicije za 6.500,00 Eura zbog premještaja saveza na drugu lokaciju poradi ustrojstva unutar PULA SPORTA d.o.o. gdje smo bili do početka 2023. godine u zakupu, novi prostori zahtijevaju obnovu te nabavku opreme za rada Zajednice. Za Sportski godišnjak povećanje je za 4.000,00 Eura, jer za 2021. godinu nije tiskan i nije izvršena priprema za isti, u ovoj godini uz godišnjak iz 2021. godine uređujemo i tiskamo Godišnjak za 2022. godinu.

MOZAIK 5

Sredstva osigurana amandmanom za povećane plaća PUN raspodijeljena su po školama sukladno njihovim potrebama, a pozicija na Odjelu je stavljena na 0,00 eura.

A230211 - Školski psiholozi-program zaštite mentalnog zdravlja djece, adolescenata i školskih djelatnika

Temeljem amandmana Kluba zastupnika MOŽEMO! - Zelena alternativa – ORaH otvorena je nova aktivnost Školski psiholozi - program zaštite mentalnog zdravlja djece, adolescenata i školskih djelatnika unutar prvih izmjena i dopuna proračuna uvrštena su sredstva u visini 45.000,00 eura. Aktivnost je namijenjena za financiranje školskog psihologa koji ima ulogu školskog savjetnika, kojem se svako dijete može obratiti kada je pod stresom, pritiskom, ako mu se događa u životu nešto što samo ne može savladati.

Inicijativa kluba nastala je uslijed porasta međuvršnjačkog nasilja u školama koje su sve češće, te se najviše događaju unutar okruženja škola, na školskim igralištima, prije nastave i neposredno nakon završetka nastave.

**Istarskom veleučilištu Pula** su odobrena dodatna sredstva za izradu projektne dokumentacije za obnovu bivše zgrade kirurgije u visini od 131.000,00 eur-a, za EU projekt „HATCH“.

**Razdjel 010 – Upravni odjel za talijansku nacionalnu zajednicu i druge etničke manjine**

Izbori vijeća i predstavnika nacionalnih manjina

Povećanje limita za izbore vijeća i predstavnika nacionalnih manjina obzirom da su nastali troškovi za provedbu izbora bili veći od planiranih troškova.

Dana 30.03.2023. Vlada RH donijela je Odluku o raspisivanju izbora za članove Vijeća i predstavnika nacionalnih manjina u JLP(R)S.

Za Istarsku županiju raspisani su izbori za 7 vijeća nacionalnih manjina IŽ odnosno za Vijeće albanske, bošnjačke, crnogorske, romske, slovenske, srpske i talijanske nacionalne manjine te za 7 predstavnika nacionalnih manjina u IŽ i to za Predstavnika češke, mađarske, makedonske, njemačke, ruske, slovačke i ukrajinske nacionalne manjine.

Izbori su održani 7. svibnja 2023. godine. Izbori nisu održani za Predstavnike njemačke, ruske i slovačke nacionalne manjine IŽ obzirom da nisu pristigle kandidature.

Pravo izlaska ostvaruju svi pripadnici nacionalnih manjina na području IŽ.

Na izborima su izabrani novi članovi za Vijeća albanske, bošnjačke, crnogorske, romske, slovenske, srpske i talijanske nacionalne manjine te predstavnik češke, predstavnica mađarske i predstavnica ukrajinske nacionalne manjine IŽ.

Konstituirajuće sjednice Vijeća održane su 13.6, 14.6. i 16.6.2023. u Puli te su tada izabrani novi predsjednici i zamjenici predsjednika Vijeća nacionalnih manjina.

Festival multikulturalnosti

Zbog povećanja cijena i većeg broja sudionika na 8. Festivalu multikulturalnosti nastali troškovi su bili veći od planiranih. Bilo je potrebno povećati i poziciju prihoda Ministarstva kulture i medija, obzirom da su odobrena sredstva veća od planiranih.

Istrijada i Dan mladih Istarske županije

Otvorene su aktivnosti za Istrijadu i Dan mladih Istarske županije, odnosno prebačena su sredstva iz Aktivnosti za mlade Istarske županije.

S obzirom da su Klubovi studenata Istre u nadležnosti našeg UO i ove godine je odjel sudjelovao u organizaciji susreta studenata Istre – Istrijada 2023.

I ove godine Dan mladih Istarske županije održat će se u organizaciji Istarske županije, odnosno Upravnog odjela te u suradnji sa savjetima mladih Istarske županije, gradova i općina budući da se koncept manifestacije zasniva na zajedničkoj koordinaciji i dogovoru svih konstituiranih savjeta mladih na lokalnoj i regionalnoj razini.

Dnevni list „La voce del popolo“

Otvorena je nova pozicija za dnevni list „La voce del popolo“ za Domove za starije osobe čiji je osnivač Istarska županija.Na zahtjev Talijanske zajednice, Istarska županija kroz Upravni odjel za talijansku nacionalnu zajednicu i druge etničke skupine financira dnevni list „La voce del popolo“ za štićenike talijanske nacionalne zajednice. Dnevni list je osiguran u Domovima za starije osobe čiji je osnivač Istarska županija.

Multikulturalnost u Istri

Povećana su sredstva za knjižicu Multikulturalnost u mojoj Istri. Obzirom da po zadnjem popisu stanovništva županija ima 4 nove manjine; njemačka, ruska, slovačka i ukrajinska potrebno je nadopuniti knjižicu zbog čega će nastati dodatni troškovi. Knjižica je namijenjena učenicima viših razreda osnovnih škola Istarske županije.

**Razdjel 011 - Upravni odjel župana**

Izmjenom Odluke o ustrojstvu i djelokrugu upravnih tijela Istarske županije mijenja se naziv „Kabinet župana“ i glasi: „Upravni odjel župana“ (Službene novine 12/23) od 26.05.2023., pa se usklađuju i nazivi razdjela i glave u organizacijskoj klasifikaciji proračuna.

Povećanje zajedničkih troškova je posljedica inflacija, odnosno povećanja cijena roba i raznih usluga.

Povećavaju se sredstva za aktivnost Nepredviđeni rashodi po EU projektima. Radi racionalnog rezerviranja i planiranja sredstava kroz proračun, Istarska županija ima pravilo da se u Proračunu planiraju samo oni projekti koji su ugovoreni ili je veoma izvjesno da će biti odobreni. Izmjene i dopune proračuna ne mogu se pokretati svaki put kad se odobri pojedini europski projekt, pa je potrebno osigurati sredstva za početak novih europskih projekata koji će se slijedećem izmjenama razvrstati u nadležni upravni odjel i rasporediti na ispravna konta.

**JU Regionalni koordinator IŽ za EU programe i fondove** usklađuje izvore financiranja, sa stvarnom naplatom, sa stvarnim troškovima koji se usklađuju sa cijenama uslijed inflacije i sa odredbama Kolektivnog ugovora kod plaća zaposlenika.

**Razdjel 014 - Upravni odjel za gospodarstvo**

Sredstva su većinom preraspoređena po programima i aktivnostima.

Certificiranje kvalitete – IQ – povećana su sredstva za provedbu dogovorenih aktivnosti.

Potpore za konkurentnost – sredstva su prebačena na aktivnost Digitalno gospodarstvo – potpore za digitalnu transformaciju poslovanja.

Potpore za samozapošljavanje - iznos je prebačen na istoimenu aktivnost unutar programa „Potpore za obrazovanje i zapošljavanje“ te je iznos povećan.

Dodana je aktivnost „Plan razvoja poslovnih zona Istarske županije“ – sredstva za provedbu ove aktivnosti su bila planirana u proračunu IŽ za 2022. godinu. S obzirom da će se aktivnost dovršiti i isplatiti u 2023. godini sredstva su prebačena u Proračun IŽ za 2023. godinu.

Dodana je aktivnost „Plan razvoja ICT sektora u Istarskoj županiji“ - sredstva za provedbu ove aktivnosti su bila planirana u proračunu IŽ za 2022. godinu. S obzirom da će se aktivnost dovršiti i isplatiti u 2023. godini sredstva su prebačena u Proračun IŽ za 2023. godinu.

Optimiziranje energetske potrošnje u javnom sektoru – u cilju izrade analiza te koordinacije izrade dokumentacije i kandidiranja projekata energetskih obnova zgrada i postavljanja solarnih elektrana na zgrade u javnom sektoru osigurana su dodatna sredstva.

Poticanje energetske učinkovitosti u IŽ – sredstva su prenamijenjena većinom na sufinanciranje projekta Dobra energija s obzirom da su aktivnosti projekta planirane za izvršenje u 2022. godini prebačene u 2023. godinu.

Projekt Dobra energija – osigurana su sredstva za provedbu ugovorenih aktivnosti planiranih za realizaciju u 2023. godini. Dio sredstava (726.509,38 eur) planiran je radi prijenosa ostvarenih prihoda partnerima u projektu što je obveza Istarske županije s obzirom da je Istarska županija vodeći partner projekta. Radi se samo o transferu sredstava od nadležnog ministarstva prema partnerima projekta.

Prelazak na obnovljive izvore energije škola čiji je osnivač IŽ – iznos je prebačen u razdjel UO za obrazovanje, sport i tehničku kulturu radi brže provedbe nabava u svrhu pravovremene prijave na natječaje.

Prelazak na obnovljive izvore energije – Iznos od 11.800,00 Eura je prebačen u razdjel UO za zdravstvo i socijalnu skrb radi brže provedbe nabave tehničke dokumentacije za IDZ u svrhu pravovremene prijave na natječaj.

Dodana je aktivnost „Sufinanciranje izrade projektne dokumentacije za izgradnju solarnih elektrana na obiteljskim kućama“ te se osigurava 40.000,00 eura.

IDA d.o.o. i IRENA d.o.o. sklopile su nove ugovore o provedbi EU projekata od važnosti za Istarsku županiju te IŽ pokriva udio sufinanciranja. Radi se o projektima koje provodi IDA d.o.o.

* projekt SUSTANCE,

zatim koje provodi IRENA d.o.o.

* projekti Dobra energija,
* SEAHeaT,
* JUSTEM i
* JETforCE.
* te za projekt MARLESS osigurana su sredstva za dovršetak projekta s obzirom da završava u 2023. godini.

**Razdjel 016 – Upravni odjel za opće poslove i imovinsko pravne poslove**

Prihodi i rashodi upravnog odjela za opće poslove i imovinsko pravne poslove usklađuju se s naplaćenim prihodima, prenesenim viškom i stvarnim potrebama.